Air Canadan lento 624

Air Canadan lento 624 oli reittilento Torontosta Halifaxiin. Saapuessaan Halifaxiin 29. maaliskuuta 2015 reittiä operoinut Airbus A320-211 laskeutui huonoissa näkyvyysolosuhteissa ennen kiitotien alkua, mikä johti lentokoneen vaurioitumiseen. Onnettomuudessa loukkaantui 23 ihmistä.

Onnettomuus
Air Canadan lennolla 624 Torontosta Halifaxiin oli 133 matkustajaa ja viisi miehistön jäsentä. Ollessaan laskeutumassa heikoissa näkyvyysolosuhteissa ja lumisateessa Halifaxiin noin kello 0.30 paikallista aikaa (3.30 UTC) lentokone osui maahan sorakentällä 335 metriä ennen kiitotie 5:n alkua. Laskeutuessaan kone osui sähkölinjaan ja ennen kiitotien alkua sijaitseviin antenneihin, minkä seurauksena laskutelineet irtosivat lentokoneesta. Lentokone liukui sitten kiitotien tasolle ja pysähtyi noin 335 metriä kiitotien alkamiskohdasta.

Lentokone kärsi onnettomuudessa mittavia vaurioita. Kaikki kolme laskutelinettä irtosivat, samoin toinen moottoreista. 25 ihmistä, mukaan lukien molemmat lentäjät, vietiin sairaalaan tarkistettaviksi. Kenenkään vammat eivät olleet hengenvaarallisia.

Sähkölinjaan osumisen vuoksi lentokentän alueelta katkesivat sähköt. Sähköt saatiin palautettua noin 90 minuuttia onnettomuuden jälkeen.

Lentokone 
Onnettomuuskone oli tyyppiä Airbus A320-211, sarjanumero 233. Ensilentonsa se teki 10. heinäkuuta 1991. Koneen omisti GE Capital Aviation Services, joka liisasi sen Air Canadalle. Kone merkittiin menetetyksi onnettomuuden seurauksena.

Lähteet

Aiheesta muualla 
 Transportation Safety Board of Canada/Bureau de la sécurité des transports
 “Collision with terrain involving an Air Canada Airbus A320 at Stanfield International Airport, Halifax, Nova Scotia” 
 “Collision avec le relief d’un Airbus A320 d’Air Canada à l’Aéroport international Stanfield, Halifax (Nouvelle-Écosse)” 
 Kuvia onnettomuuden tutkinnasta (TSB Canada)
 Air Canada
 “Air Canada provides Update on AC624” 
 “Air Canada fait le point sur le vol AC624” 
 Bureau d’Enquêtes et d’Analyses pour la Sécurité de l’Aviation Civile
 “Vol AC 624, Airbus A320, immatriculé C-FTJP – aéroport international Stanfield Halifax, 29 mars 2015”( ) 
 “Flight AC 624, Airbus A320, registered C-FTJP – Halifax Stanfield International Airport (Canada), 29 March 2015”( ). 

Lento-onnettomuudet Kanadassa
Vuoden 2015 lento-onnettomuudet